ग्वालियर । शहर कांग्रेस अध्यक्ष डॉ. देवेन्द्र शर्मा की अध्यक्षता में कांग्रेस कार्यालय में रविवार को कांग्रेस प्रत्याशी लाखन सिंह, प्रद्युम्न सिंह तोमर, मुन्नालाल गोयल व मदन कुशवाह का स्वागत किया गया। इसके पूर्व सभी प्रत्याषियों ने कटोराताल स्थित छत्री पर जाकर स्व. माधवराव सिंधिया की समाधि पर पुष्पांजलि अर्पित कर नमन किया। कांग्रेस अध्यक्ष डॉ. शर्मा ने कांग्रेस प्रत्याशियों का स्वागत करते हुए राहुल गांधी, मप्र चुनाव अभियान समिति के चेयरमैन ज्योतिरादित्य सिंधिया का आभार ज्ञापित करते हुए कहा कि कांग्रेस ने ग्वालियर जिले में संघर्षशील, जुझारू और जनता के सुख-दुख में साथ निभाने वाले निष्ठावान नेताओं को प्रत्याशी बनाकर कार्यकर्ताओं को सम्मान दिया है। अब सभी कांग्रेसजनों का दायित्व है कि वह अपने क्षेत्र में मतदाताओं के बीच पहुंचकर कांग्रेस को जिताने के लिए जुट जाएं। इस अवसर पर प्रदेश महासचिव अशोक शर्मा, पूर्व विधायक रमेश अग्रवाल, रामवरन सिंह गुर्जर, प्रदेश सचिव अशीष प्रताप राठौर, श्रीमती रमा पाल, कमलेश कौरव, राजकुमार शर्मा, कृष्णराव दीक्षित, जेएच जाफरी, प्रवक्ता धर्मेन्द्र शर्मा, रामसुंदर रामू, विद्यादेवी कौरव, वीरसिंह तोमर, संजयसिंह राठौर, मुरारीलाल ओझा, युकां के कार्यकारी अध्यक्ष हेवरन सिंह कंसाना, ब्लॉक अध्यक्ष संतोष शर्मा, सरदार राजू भाटिया, कल्याण श्रोती, उषा चौहान आदि कांग्रेसजन उपस्थित थे।